CELEX: 62012CN0549
Language: et
Date: 2012-11-29 00:00:00
Title: Kohtuasi C-549/12 P: Saksamaa Liitvabariigi 29. novembril 2012 esitatud apellatsioonkaebus Üldkohtu (kolmas koda) 19. septembri 2012 . aasta otsuse peale kohtuasjas T-265/08: Saksamaa Liitvabariik versus Euroopa Komisjon

16.2.2013   
            
            
               ET
            
            
               Euroopa Liidu Teataja
            
            
               C 46/15
            
         Saksamaa Liitvabariigi 29. novembril 2012 esitatud apellatsioonkaebus Üldkohtu (kolmas koda) 19. septembri 2012. aasta otsuse peale kohtuasjas T-265/08: Saksamaa Liitvabariik versus Euroopa Komisjon
   (Kohtuasi C-549/12 P)
   2013/C 46/29
   Kohtumenetluse keel: saksa
   
      Pooled
   
   
      Apellant: Saksamaa Liitvabariik (esindajad: T. Henze, advokaadid U. Karpenstein ja C. Johann)
   
      Teised menetlusosalised: Euroopa Komisjon, Hispaania Kuningriik, Prantsuse Vabariik, Madalmaade Kuningriik
   
      Apellandi nõuded
   
   Apellant palub:
   
               1.
            
            
               tühistada Euroopa Liidu Üldkohtu 19. septembri 2012. aasta otsus kohtuasjas T-265/08: Saksamaa Liitvabariik, Hispaania Kuningriik (menetlusse astuja), Hispaania Kuningriik (menetlusse astuja), Prantsuse Vabariik (menetlusse astuja) ja Madalmaade Kuningriik (menetlusse astuja) vs. Euroopa Komisjon, mis puudutas nõuet tühistada komisjoni 30. aprilli 2008. aasta otsus K(2008) 1690 lõplik, millega vähendati Euroopa Regionaalarengu Fondi (ERF) rahalist toetust Tüüringi liidumaa (Saksamaa) kui eesmärgi 1 alla kuuluva piirkonna rakenduskavale (1994–1999), mida anti vastavalt komisjoni 5. augusti 1994. aasta otsusele K(94) 1939/5, 
                     ning
                   tühistada komisjoni 30. aprilli 2008. aasta otsus K(2008) 1690 lõplik, millega vähendati Euroopa Regionaalarengu Fondi (ERF) rahalist toetust Tüüringi liidumaa (Saksamaa) kui eesmärgi 1 alla kuuluva piirkonna rakenduskavale (1994–1999);
            
         
               2.
            
            
               mõista kohtukulud välja komisjonilt.
            
         
      Väited ja peamised argumendid
   
   Apellatsioonkaebuse ese on Üldkohtu 19. septembri 2012. aasta otsus kohtuasjas T-265/08: Saksamaa Liitvabariik vs. Euroopa Komisjon, milles Üldkohus jättis rahuldamata Saksamaa Liitvabariigi nõude tühistada komisjoni 30. aprilli 2008. aasta otsus K(2008) 1690 lõplik, millega vähendati Euroopa Regionaalarengu Fondi (ERF) rahalist toetust Tüüringi liidumaa (Saksamaa) kui eesmärgi 1 alla kuuluva piirkonna rakenduskavale (1994–1999), mida anti vastavalt komisjoni 5. augusti 1994. aasta otsusele K(94) 1939/5.
   Apellatsioonkaebuse põhjendamiseks esitab apellant kaks väidet.
   Esiteks rikkus Üldkohus määruse (EMÜ) nr 4253/88 (1) artikli 24 lõiget 2 koostoimes määruse (EÜ, Euratom) nr 2988/95 (2) artikliga 1 ning pädevuse andmise põhimõtet (EL lepingu artikli 5 lõige 2, ELTL artikkel 7; varem EÜ artikkel 5), kuna ta õigusnormi rikkudes leidis, et siseriiklike ametivõimude haldusvead võivad endast kujutada „eeskirjade eiramist”, mis annab aluse komisjoni finantskorrektsiooniks (esimese väite esimene osa). Isegi kui finantskorrektsioon haldusvigade puhul tuleks kõne alla, tuleks vaidlustatud kohtuotsus tühistada, kuna Üldkohus leiab õigusnormi rikkudes, et ka siseriikliku õiguse rikkumine ja liidu eelarvet mitte mõjutavad vead võivad endast kujutada „eeskirjade rikkumist”, millega saab põhjendada finantskorrektsiooni (esimese väite teine).
   Teiseks rikkus Üldkohus ka määruse nr 4253/88 artikli 24 lõiget 2 koostoimes pädevuse andmise põhimõttega (EL lepingu artikli 5 lõige 2, ELTL artikkel 7), kuna ta annab komisjonile õigusnormi rikkudes pädevuse teha finantskorrektsioone laiendatult (teise väite esimene osa). Isegi kui komisjonil oleks põhimõtteliselt selline pädevus, oleks Üldkohus pidanud tunnistama selle kohaldamise õigusvastasust käesolevas asjas. Esiteks ei ole igal juhul tuvastatud kahju tekkimist liidu eelarvele kõnealuste projektide osa puhul. Teiseks ei tohtinud komisjon kõnealuse vea osa lugeda süstemaatiliseks (teise väite teine osa).
   
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, lk 1).
   
      (2)  Nõukogu 18. detsembri 1995. aasta määrus (EÜ, Euratom) Euroopa ühenduste finantshuvide kaitse kohta (EÜT L312, lk 1; ELT eriväljaanne 01/01, lk 340).